สโมสรฟุตบอลแมนเชสเตอร์ยูไนเต็ดในฤดูกาล 1988–89

ฤดูกาล 1988–89 เป็นฤดูกาลที่ 87 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 14 ติดต่อกันในลีกสูงสุดของฟุตบอลอังกฤษ แม้จะจบการแข่งขันในฤดูกาล 1987–88 แมนเชสเตอร์ยูไนเต็ดไม่ได้เล่นในยูฟ่าคัพฤดูกาล 1988–89 เนื่องจากการห้ามสโมสรอังกฤษแข่งขันฟุตบอลยุโรปตั้งแต่เกิดเหตุการณ์ภัยพิบัติเฮย์เซล

มาร์ก ฮิวส์อดีตกองหน้าแมนเชสเตอร์ยูไนเต็ดกลับมาที่สโมสรหลังจากเล่นให้บาร์เซโลนาและบาเยิร์นมิวนิกในฐานะผู้เล่นยืมตัวที่บาเยิร์น จบฤดูกาลด้วยตำแหน่ง นักฟุตบอลยอดเยี่ยมของพีเอฟเอ และยังเป็นผู้ทำประตูสูงสุดร่วมกับไบรอัน แมคแคลร์ โดยทำได้ 16 ประตูรวมทุกรายการ

ยูไนเต็ดพยายามเซ็นสัญญาคว้าตัวพอล แกสคอยน์จากนิวคาสเซิลยูไนเต็ด ในช่วงปิดฤดูกาล แต่แพ้ให้กับทอตนัมฮอตสเปอร์

ลี ชาร์ป ปีกวัย 17 ปี เซ็นสัญญาย้ายจากทอร์คีย์ยูไนเต็ด และกลายเป็นผู้เล่นกึ่งตัวจริง โดยจะเล่นเป็นแบ็คซ้ายหรือปีกซ้ายก็ได้ ฟูลแบ็ก ลี มาร์ตินซึ่งเปิดตัวในนัดสุดท้ายของฤดูกาลที่แล้ว กลายเป็นตัวเลือกแรกในแนวรับทั้งสองฝั่งระหว่างฤดูกาล กองหน้ามาร์ค โรบินส์ ลงเล่นนัดแรกในช่วงต้นฤดูกาลและลงเล่น 10 นัดให้กับทีมชุดใหญ่ โดยเป็นผู้เล่นตัวจริงเพียงนัดเดียว ส่วนอีก 9 นัดที่เหลือเป็นผู้เล่นสำรอง กองกลางดาวรุ่งรัสเซลล์ เบียร์ดสมอร์ ทำ 2 ประตูในศึกแดงเดือดที่ยูไนเต็ดชนะ ลิเวอร์พูล 3-1 ในวันปีใหม่ ซึ่งเป็นนัดแรกของเขาในทีมชุดใหญ่ กองกลางเดนิออล เกรแฮม และโทนี กิลล์ต่างก็เป็นเด็กฝึกหัดของสโมสรที่ได้รับการเลื่อนชั้นขึ้นสู่ทีมชุดใหญ่ในระหว่างฤดูกาล แต่ได้ลงเล่นเพียงบางนัด และกิลล์ได้รับบาดเจ็บข้อเท้าหัก ซึ่งทำให้เขาต้องตัดสินใจแขวนสตั๊ดในที่สุด จูลิอาโน ไมโอรานาปีกวัย 19 ปีเซ็นสัญญามาจากสโมสรนอกลีกอย่าง ฮิสตัน ด้วยค่าตัวเพียง 30,000 ปอนด์ และลงเล่นให้ทีมชุดใหญ่ 6 นัด รวมถึงเสมอในบ้าน 1-1 กับอาร์เซนอลในลีก

ยังใหม่สำหรับทีมคือผู้รักษาประตูชาวสก็อตจิม เลห์ตัน ซึ่งเสียไปเพียง 35 ประตูจาก 38 นัดในลีก และเก็บได้ 15 คลีนชีท การเซ็นสัญญาในช่วงกลางฤดูกาลคือกองหลัง มัล โดนากี ซึ่งคว้าตัวมาจาก ลูตันทาวน์ และปีก ราล์ฟ มิลน์ ซึ่งคว้าตัวมาจาก บริสตอลซิตี เป็นฤดูกาลสุดท้ายที่สโมสรสำหรับกอร์ดอน สตรัคคั่น ซึ่งออกจากสโมสรในเดือนมีนาคมและย้ายไปลีดส์ยูไนเต็ด และตามมาเมื่อจบฤดูกาลด้วยการออกจากสโมสรของนอร์มัน ไวต์ไซด์ และ พอล แมคกราธ ขณะที่เรมี มอเซส แขวนสตั๊ดเพราะอาการบาดเจ็บ

ยูไนเต็ดออกสตาร์ตในลีกได้ช้า ไม่ชนะ 9 นัดติดต่อกัน (เสมอ 8 แพ้ 1) ตั้งแต่เดือนกันยายนถึงพฤศจิกายน ตามมาด้วยฟอร์มอันแข็งแกร่งในช่วงกลางฤดูกาล ทำให้พวกเขาไต่ขึ้นมาจากกลางตารางขึ้นสู่ 3 อันดับแรกก่อนจะโชว์ผลงานที่น่าผิดหวังในครึ่งฤดูกาลหลังทำให้พวกเขาร่วงลงมาอยู่ที่อันดับ 11 เมื่อจบฤดูกาล พวกเขาตกรอบ ลีก คัพ ก่อนกำหนด และเสียโอกาสสุดท้ายในการคว้าแชมป์บอลถ้วยในเดือนมีนาคม เมื่อพวกเขาพ่ายแพ้ให้กับนอตทิงแฮมฟอเรสต์ที่โอลด์แทร็ฟฟอร์ดในเอฟเอคัพ รอบก่อนรองชนะเลิศ

เมื่อจบฤดูกาล เป็นที่ชัดเจนว่าทีมยูไนเต็ดต้องการเสริมความแข็งแกร่งเพื่อความสำเร็จในฤดูกาล 1989-90 เป็นเวลาหลายเดือนที่ยูไนเต็ดสนใจที่จะเซ็นสัญญากับนีล เว็บบ์ กองกลางทีมชาติอังกฤษ ซึ่งแสดงความปรารถนาที่จะออกจากนอตทิงแฮมฟอเรสต์หลังจากประสบความสำเร็จมา 4 ฤดูกาล ในที่สุดข้อตกลงในการเซ็นสัญญากับเว็บบ์ก็สำเร็จ พร้อมกับข้อตกลงในการเซ็นสัญญากับมิดฟิลด์และกัปตันทีมนอริช ซิตี้ ไมค์ ฟีแลน

นอกจากนี้ทาง แมนเชสเตอร์ยูไนเต็ด ยังได้ทำการเปลี่ยนแปลงชุดแข่งของทีมซึ่งใช้ไปจนถึงฤดูกาล 1989–90

พรีซีซัน 
มาร์ก ฮิวส์กองหน้าตัวเก่งของแมนเชสเตอร์ ยูไนเต็ดกลับมาที่โอลด์แทรฟฟอร์ดในปี ค.ศ. 1988 หลังจากไปค้าแข้งในยุโรปกับบาร์เซโลนา และบาเยิร์นมิวนิกเป็นสถิติสโมสรที่ค่าตัว 1.8 ล้านปอนด์ แต่เป้าหมายสำคัญอีกรายของเฟอร์กูสันคือพอล แกสคอยน์ ปฏิเสธโอกาสที่จะย้ายไปแมนเชสเตอร์ยูไนเต็ด แม้จะมีข้อตกลงทางวาจาระหว่างเฟอร์กูสันกับแกสคอยน์ก็ตาม 
เฟอร์กูสันเซ็นสัญญาคว้า จิม เลห์ตัน จากสโมสรเก่าอย่างแอเบอร์ดีน ในราคา 750,000 ปอนด์ เพื่อเติมเต็มตำแหน่งผู้รักษาประตูที่ว่างจากการแขวนสตั๊ดของแกรี เบลีย์,คริส เทิร์นเนอร์ ที่ทำผลงานได้ไม่ดี และแกรี วอลช์ ที่บาดเจ็บง่าย

เหตุการณ์ประจำฤดูกาล 
ก่อนเริ่มฤดูกาล พอล แกสคอยน์ ปฏิเสธแมนเชสเตอร์ยูไนเต็ดโดยการย้ายจากนิวคาสเซิลยูไนเต็ดไปยังทอตนัมฮอตสเปอร์โดยมีค่าตัว 2 ล้านปอนด์ซึ่งเป็นสถิติระดับชาติในเวลานั้นและยังมีการพูดคุยถึงค่าตัวที่จ่ายให้กับผู้เล่นตำแหน่งสวีปเปอร์ของ เปเอสเฟ ไอนด์โฮเฟิน โรนัลด์  กุมัน ซึ่งช่วยให้ เนเธอร์แลนด์ คว้าแชมป์ ยูโร 1988 และเปเอสเฟ ไอนด์โฮเฟิน คว้าแชมป์ ยูโรเปียนคัพ ปี 1988

นอร์มัน ไวต์ไซด์ และ พอล แม็คกรัธ ถูกขึ้นบัญชีขายเมื่อจบฤดูกาลที่แล้ว แต่ไม่ทีมที่สนใจในตัวพวกเขา อเล็กซ์ เฟอร์กูสัน ได้เซ็นสัญญากับ มาร์ก ฮิวส์ กองหน้าจากบาร์เซโลนาอีกครั้ง และนำ จิม เลห์ตัน ผู้รักษาประตูจากอเบอร์ดีนเข้ามาเป็นผู้สืบทอดของ คริส เทิร์นเนอร์ ซึ่งย้ายไปเชฟฟีลด์เวนส์เดย์ กอร์ดอน สตรัคคั่น ตกลงเงื่อนไขกับสโมสร ล็องส์ ของฝรั่งเศสด้วยค่าตัว 100,000 ปอนด์ แต่ข้อตกลงล้มเหลว

เมื่อวันที่ 24 กันยายน ค.ศ. 1988 เฟอร์กูสันได้เปิดโอกาสให้กับ ลี ชาร์ป ปีกวัย 17 ปี และ มาร์ก โรบินส์ กองหน้าวัย 19 ปี ประเดิมสนามในเกมที่เปิดบ้านเอาชนะ เวสต์แฮมยูไนเต็ด  2-0 ในดิวิชั่น 1 ทำให้ยูไนเต็ดครองอันดับที่ 5 ในลีก มีแต้มเท่ากับเซาแทมป์ตัน มีแต้มตามหลังแชมป์เก่าอย่างลิเวอร์พูลและ มิลล์วอลล์ ที่เพิ่งเลื่อนชั้นเพียงแต้มเดียว และตามหลังจ่าฝูงที่น่าประหลาดใจอย่างนอริชซิตี 3 แต้ม อย่างไรก็ตาม การไร้ชัยในลีก 10 นัด (เสมอ 8 แพ้ 2) ทำให้พวกเขาตกลงมารั้งอันดับที่ 11 ของตารางจนถึงวันที่ 27 พฤศจิกายน ซึ่งสถิติการไร้ชัยในลีกจบลงเมื่อวันที่ 3 ธันวาคม ด้วยชัยชนะที่น่าประทับใจ 3-0 ในบ้านเหนือชาร์ลตันแอทเลติก

ขณะที่ยูไนเต็ดอยู่ในช่วงไร้ชัยชนะ พวกเขาขาย ปีเตอร์ ดาเวนพอร์ต กองหน้าตัวเก่งให้กับ มิดเดิลส์เบรอ ด้วยค่าตัว 700,000 ปอนด์  พวกเขายังล้มเหลวในฟุตบอลลีกคัพเมื่อพวกเขาแพ้ 1-2 ให้กับวิมเบิลดันที่ Plough Lane  ไบรอัน แมคแคลร์ ทำประตูเดียวในเกมให้กับทีม ขณะที่ทั้งสองประตูของวิมเบิลดันยิงโดย เทอร์รี่ กิ๊บสัน อดีตกองหน้าของยูไนเต็ด

อเล็กซ์ เฟอร์กูสัน ยังคงสร้างอนาคตของทีมต่อไปโดยในเดือนพฤศจิกายนได้จ่ายเงิน 20,000 ปอนด์เพื่อซื้อ พอล ดาลตัน มิดฟิลด์วัย 21 ปีจาก แบรนดอน ยูไนเต็ด สโมสรนอกลีก นอกจากนี้ เขายังเซ็นสัญญาคว้าตัว Giuliano Maiorana ปีกวัย 22 ปี จาก ฮิสตัน สโมสรนอกลีกด้วยค่าตัว 30,000 ปอนด์

5 วันก่อนคริสต์มาส จีน บัสบี ภรรยาคู่ชีวิตของอดีตผู้จัดการทีมในตำนานของยูไนเต็ด และประธานสโมสรกิตติมศักดิ์ในขณะนั้น เซอร์ แมตต์ บัสบี เสียชีวิตหลังจากป่วยมานานในวัย 80 ปี

การปะทะกันอันน่าตื่นเต้นกับ ลิเวอร์พูล ที่ โอลด์แทรฟฟอร์ด ในวันปีใหม่ รัสเซล เบียร์ดสมอร์ มิดฟิลด์วัย 19 ปี ทำประตูแรกของเขาให้กับสโมสรและพาพวกเขาขึ้นเป็นอันดับที่ 6 ในลีก ขณะที่ลิเวอร์พูลอยู่ในอันดับที่ 5 อาร์เซนอล และนอริชซิตี อยู่หัวตารางของลีก

ไม่นานหลังจากความสำเร็จนี้ มีรายงานว่า แมนเชสเตอร์ยูไนเต็ด เป็นหนึ่งในสโมสรที่สนใจเซ็นสัญญากับ นีล เว็บบ์ มิดฟิลด์ทีมชาติอังกฤษของ นอตทิงแฮมฟอเรสต์ ซึ่งได้รับแจ้งจากผู้จัดการทีม ไบรอัน คลัฟ ว่าเขาสามารถย้ายออกจาก ซิตีกราวด์ ด้วยค่าตัวประมาณ 1.5 ล้านปอนด์

เมื่อวันที่ 11 กุมภาพันธ์ ยูไนเต็ด รั้งที่ 3 ในลีก โดยเอาชนะเชฟฟีลด์เวนส์เดย์ 2-0 พวกเขาชนะ 4 นัดติดต่อกันในดิวิชั่น 1 แม้ว่าพวกเขาจะยังตามหลังจ่าฝูงอย่าง อาร์เซนอล 11 แต้ม และตามหลังรองจ่าฝูง อย่าง นอริชซิตี 8 แต้ม

แมนเชสเตอร์ยูไนเต็ด เข้าถึงรอบก่อนรองชนะเลิศ เอฟเอ คัพ (เป็นครั้งแรกนับตั้งแต่ที่พวกเขาคว้าแชมป์รายการนี้เมื่อ 4 ปีที่แล้ว) โดยเอาชนะ บอร์นมัธ 1-0 ในบ้านในรอบที่ 5 นัดรีเพลย์ แต่พวกเขาแพ้ 0-1 ในบ้านให้กับ นอตทิงแฮมฟอเรสต์ ตกรอบเอฟเอคัพ รอบก่อนรองชนะเลิศ

ฟอร์มของพวกเขาในสัปดาห์สุดท้ายในลีกย่ำแย่ เมื่อพวกเขาจบอันดับที่ 11 เมื่อจบฤดูกาล อเล็กซ์ เฟอร์กูสัน ยังคงมุ่งมั่นที่จะเปลี่ยนทีมของเขาให้กลายเป็นผู้ท้าชิงตำแหน่งแชมป์ และหลังจากจบฤดูกาล เขาก็เข้าร่วมการแข่งขันเพื่อเซ็นสัญญากับ เทรเวอร์ สตีเวน ปีกทีมชาติอังกฤษ ซึ่งอยู่ในบัญชีขายของเอฟเวอร์ตัน แต่พ่ายให้กับ กลาสโกว์เรนเจอส์

ข้อเสนอ 660,000 ปอนด์สำหรับกองหลัง ฟิออเรนตินา และทีมชาติสวีเดน Glenn Hysen ได้รับการตอบรับ แต่เขาเลือกที่จะร่วมทีม ลิเวอร์พูล แทน

ผู้เล่นชื่อดังหลายคนยังถูกกล่าวถึงในสื่อในขณะที่เฟอร์กูสันพยายามเสริมความแข็งแกร่งให้กับทีมของเขา ได้แก่ พอล อินซ์ กองกลางของเวสต์แฮมยูไนเต็ด, แดนนี่ วอลเลซ ปีกของเซาแทมป์ตัน, นีล เว็บบ์ กองกลางของนอตทิงแฮม ฟอเรสต์ และ ไมค์ ฟีแลน กองกลางของนอริชซิตี

ทีม

ผู้รักษาประตู 
 (1)  จิม เลห์ตัน

กองหลัง 
 (4)  สตีฟ บรูซ
  วิฟ แอนเดอร์สัน
  โคลิน กิ๊บสัน
  เคลย์ตัน แบล็กมอร์
  มัล โดนากี
  ลี มาร์ติน
  บิลลี การ์ตัน
  ไมค์ ดักซ์บิวรี
  พอล แมคกราธ

กองกลาง 
 (7)  ไบรอัน ร็อบสัน (c)
 (8)  กอร์ดอน สตรัคคั่น
  ลี ชาร์ป
  เยสเปอร์ โอลเซ่น
  นอร์มัน ไวต์ไซด์
  พอล ดาลตัน
  เดนิออล เกรแฮม
  รัสเซล เบียร์ดสมอร์
  ราล์ฟ มิลน์
  เลียม โอ ไบรอัน

กองหน้า 
 (9)  ไบรอัน แมคแคลร์
 (10)  มาร์ก ฮิวส์
  ปีเตอร์ ดาเวนพอร์ท
  จูลิอาโน ไมโอรานา
  มาร์ค โรบินส์

ซื้อขาย

ย้ายเข้า

ย้ายออก

อ้างอิง 

ฤดูกาลของสโมสรฟุตบอลแมนเชสเตอร์ยูไนเต็ด